हमारी दुनिया के इतिहास में शायद ही कोई ऐसा व्यक्ति होगा, जिसे उतनी घृणा की दृष्टि से देखा जाता है, जितना कि हिटलर को। हिटलर ने एक सनातन सत्य को उद्घाटित करते हुए कहा था कि ‘‘जनसाधारण किसी बड़े झूठ पर, किसी छोटे झूठ की तुलना में, कहीं अधिक आसानी से विश्वास कर लेता है, विशेषकर यदि उसे बार-बार दोहराया जाए’’। जो लोग धर्म और देशभक्ति के नाम पर जन सामान्य को मूर्ख बनाते हैं, उनका उद्देश्य केवल अपना हितसाधन होता है। इस धोखे के शिकार आमजन, उनके झूठ का पर्दाफाश करना तो दूर, उसे समझ ही नहीं पाते क्योंकि इन कपटियों और ढोंगियों के चारों ओर उनके भक्त और राज्य एक अभेद्य दीवार खड़ी कर देते हैं। भारत में यह दुर्भाग्यपूर्ण स्थिति एक लंबे समय से बनी हुई है और शायद अगले कई दशकों तक बनी रहेगी। यह ढोंगियों और पाखंडियों के हित में है कि देश के नागरिक निरक्षर और अज्ञानी बने रहें।